OzLabs/hebrew-wiki-articles huggingface dataset:
סכר נווג'דו

סכר נוּוֹג'דוּ (בסינית: 糯扎渡大坝, פין-יין: Nuòzhādù dàbà) הוא סכר סוללה על המקונג ביונאן שבדרום-מערב סין. הסכר מתנשא לגובה של מעל 261 מטרים, ויוצר מאגר עם קיבולת רגילה של 21.749 מיליון מטרים מעוקבים של מים, בגובה של 812 מטרים מעל פני הים. מטרת הסכר היא הפקת חשמל בשיטה הידרואלקטרית יחד עם בקרת שיטפונות וזרימה. הסכר תומך בתחנת כוח עם תשעה גנרטורים, כל אחד בהספק של 650 מגה-וואט. כושר הייצור הכולל של תחנת הכוח הוא 5,850 מגה-וואט.<ref></ref> בניית הפרויקט החלה ב-2004; הגנרטור הראשון של הסכר חובר לרשת החשמל ב-6 בספטמבר 2012 והגנרטור האחרון ביוני 2014.<ref></ref><ref></ref> הבנייה והניהול של הפרויקט בוצעו על ידי "Huaneng Power International Ltd". בעלת זיכיון לבנות, להחזיק ולהפעיל סכרים הידרואלקטרים בקטע של נהר המקונג בסין.

==קישורים חיצוניים==

== הערות שוליים ==

קטגוריה:סין: סכרים
נווג'דו
קטגוריה:דפים עם תרגומים שלא נסקרו
קטגוריה:יונאן: מבנים
רפאלה אספוזיטו

לוח בנאפולי לזכר מאה שנה להמצאת [[פיצה מרגריטה]]
רפאלה אספוזיטו (בלועזית: Raffaele Esposito באיטלקית מבוטא: raffaˈɛːle eˈspɔːzito) היה שף איטלקי שחי במאה ה־19 והיה הבעלים של טברנה בנאפולי בשם "Pizzeria di Pietro e basta così" ("הפיצריה של פייטרו וזה הכל") שנוסדה ב-1780 על ידי פייטרו קוליצ'יו. אספוזיטו נחשב בעיני אחדים לאבי הפיצה המודרנית.<ref name=":0"></ref>

בשנת 1889, פיצה עדיין לא הפכה למאכל פופולרי או ידוע ונאכלה בדרך כלל על ידי אנשים עניים כדרך לנצל מרכיבים שונים שאחרת היו מתבזבזים. באותה תקופה, אספוזיטו נחשב ליצרן הפיצה המוביל בעיר נאפולי.

לפי אגדה פופולרית (אך מוטלת בספק)<ref name=":0" />, אספוזיטו התבקש להכין פיצה לנסיכה מרגריטה מסבויה, שנסעה לנאפולי עם מלך איטליה אומברטו הראשון. אספוזיטו ואשתו התקבלו למטבחי המלוכה שם התבקשו להכין את המנה הזו כראות עיניהם. אספוזיטו ראה שציפוי השום המסורתי אינו מתאים לחיך המלכותי, במקום זאת הכין שלוש פיצות שונות, שהאחרונה שבהן השתמשה בשילוב של עגבניות, גבינת מוצרלה ובזיליקום כדי לחקות את האדום, הלבן והירוק של דגל איטליה.<ref name=":1"></ref>כמה מקורות טוענים שזו הייתה הפעם הראשונה בה הוכנה פיצה עם גבינת מוצרלה.<ref name=":0" />

המלכה מרגריטה, שמעולם לא אכלה פיצה לפני כן, כל כך נהנתה מהמנה שהיא ביקשה ממנהלת שירותי השולחן שלה לשלוח לאספוזיטו מכתב ולשבח את הפיצות שלו, וקבעה שהן "נמצאו טעימות". אספוזיטו השתמש בהמלצה זו כדי לקדם בהצלחה את המסעדה שלו, וקרא לפיצה שהמלכה הכי נהנתה ממנה, "פיצה מרגריטה".<ref></ref> אגדת הפיצה מרגריטה נחשבת להיסטוריה שקרית, שכן פיצה שנעשתה עם אותן תוספות כבר הייתה קיימת בנאפולי בין השנים 1796 ו-1810.

ככל הנראה האירוע הזה הפך את הפיצה למפורסמת, ומאז היא שמרה על פופולריות. בגלל הניסויים של אספוזיטו עם מרכיבים וההצגה של הפיצה, וכן הכנת המנה המוצלחת שלו עבור המלכה מרגריטה, יש המכנים את אספוזיטו "אבי הפיצה המודרנית".<ref name=":0" /><ref name=":1" />

המסעדה של אספוזיטו עדיין קיימת במקום בו היא נוסדה על ידי פייטרו קוליצ'יו, ב-Salita Sant'Ana di Palazzo 1/2, למרות ששמה הנוכחי הוא Pizzeria Brandi. המכתב המלכותי המשבח את הפיצה של אספוזיטו מוצג במסעדה. מחקר מאוחר יותר הטיל ספק באגדה זו, ערער את האותנטיות של מכתב ההכרה המלכותי, והצביע על כך שאף כלי תקשורת מהתקופה לא דיווח על ביקור כביכול, וכי גם הסיפור וגם השם מרגריטה קודמו לראשונה בשנות ה-1930–1940.

==קישורים חיצוניים==

== הערות שוליים ==

קטגוריה:איטלקים במאה ה-19
קטגוריה:שפים
קטגוריה:ילידי המאה ה-19
שלפק

שלפק (בטורקמנית: челпек; בקזחית: шелпек; בקירגיזית: май токоч, челпек [עוגת חמאה]; באוזבקית: чалпак, באויגורית: чалпак) הוא לחם שטוח מסורתי ממרכז אסיה הנצרך בדרך כלל בכל האזור.

== מאפיינים ==

המרכיבים העיקריים של שלפק הם קמח, חלב, סוכר, חמאה, שמנת חמוצה כגון קאימק, סודה לשתייה, מלח ושמן צמחי.<ref></ref>

הבצק מעוצב לכדורים ומטוגן בשמן צמחי חם עד שמגיע לצבע זהוב. ניתן להכין שלפק גם עם שמרים וכך הבצק נשאר רך לאורך זמן. המתכון להכנת הבצק במקרה הנתון דומה למתכון המשמש להכנת באורסאק.<ref></ref>

== תצרוכת ==

שלפק חשוב במיוחד ביום שישי ביום הקדוש בשבוע בעולם המוסלמי. השלפק ערוך על מנת לכבד את זכרם של המתים. לאחר האפייה, השלפקים האלה מוגשים עם גבינה, ריבה או שמנת חמוצה, בדרך כלל אחר הצהריים, עם כוס תה. שלפק זה יכול לשמש גם עם תבשילים וקארי שונים.<ref></ref>

== לקריאה נוספת ==
* קיציבי (מאכל דומה)
* צ'יבורקי
* חלוז'
* בורקס
* בצק מטוגן
* גזלמה
* חושור
* לנגוש
* לרסטי
* פסטל
* פורי
* קוטאב
* סאמוסה

==קישורים חיצוניים==

== הערות שוליים ==

קטגוריה:טיגון עמוק
קטגוריה:המטבח האוזבקי
נאום היונה

"נאום היונה" הוא שיר שנכתב על ידי המשורר אהוד מנור והולחן על ידי המוזיקאי נתן כהן. השיר בביצוע שלישיית הנשמות הטהורות מופיע באלבומם הנושא את שם הלהקה.

== רקע לכתיבת השיר ==
את השיר כתב מנור בשנת 1973 לאחר מלחמת יום הכיפורים. בשיר היונה קוראת בנאומה לשלום. היונה מואנשת בגוף ראשון. הלחן של השיר בסגנון המחזמר שיער. המחזמר בתרגומו לעברית של מנור זכה להצלחה ברחבי הארץ. המחזמר ירד מהבמה כשפרצה המלחמה. השיר הזה הוא שיר השלום הראשון אותו כתב מנור. בהמשך יכתוב מנור שירי שלום רבים בהם "הלוואי", "עלינו ועל אהלינו", "עד מתי", "בשביל דבר אחד אין כח" ואחרים.

== ביצועים נוספים של השיר ==
בשנת 2005 הוציאה הזמרת יפעת בן דרור חידוש לשיר. <ref></ref>

== קישורים חיצוניים ==
* 

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי הנשמות הטהורות
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נתן כהן
קטגוריה:שירי שלום
קפה אצל ברטה

"קפה אצל ברטה" הוא שיר שנכתב על ידי אהוד מנור והלחין נתן כהן. את השיר עיבד מוזיקלית אלברט פיאמנטה. השיר יצא לראשונה באלבומו של יגאל בשן, "קפה אצל ברטה".

== רקע לכתיבת השיר ==
השיר נכתב בשנת 1974, בתקופה בה צדי צרפתי החל בשלב המעבר ממשחק לבימוי. כאשר החל לביים פרויקט חדש חש צרפתי חרדה, ולכן פנה לקוראת בקלפים שגרה בקרבת ביתו. בהשראת הסיפור כתב מנור את השיר, ושינה את שמה של קוראת הקלפים מרחל לברטה, ואת הקלפים לקפה. ייתכן שעשה זאת כדי לשוות לשיר ניחוח מיסטי-רומנטי.<ref></ref>

כהן, שאהב את המילים, הלחין את השיר בשתי דקות. השיר, שהפך ללהיט, הושמע תדיר בתחנות רדיו רבות.<ref></ref>

השיר צעד במצעדי הפזמונים השבועיים של הגל הקל מה- 25 בפברואר 1974. הוא צעד במשך 11 שבועות, עד ה-13 במאי אותה שנה. בשיאו שהה השיר במקום הראשון במשך שבועיים. במצעד הפזמונים העברי השנתי לשנת תשל"ד <small>(1974)</small> דורג במקום השישי.<ref></ref>

== ביצועים לשיר ==

השיר זכה לביצועים רבים שהידוע בהם הוא של יגאל בשן. את השיר ביצעו הנשמות הטהורות בהופעות. באחת ההופעות נכח הזמר יגאל בשן, והוא ביקש מכהן להקליט את השיר. הקלטת האלבום של הנשמות הטהורות התעכבה בחברת התקליטים, וכהן הסכים שבשן יקליט את השיר, בידיעה שגם ההרכב שלו יקליט את השיר לאלבומם. אלה הביצועים הידועים לשיר.<ref name=":0"></ref>

בשנת 1994 הוציא מני בגר אלבום בשם "דרך השירים" ובו גרסאות כיסוי לשירי רוק ישראלים מכל הזמנים, בהם גרסת כיסוי לשיר.<ref></ref>

בשנת 2010 ביצע את השיר, הראל סקעת במסגרת ערב מחווה לצדי צרפתי, "עושים כבוד לצדי צרפתי".<ref></ref>

בשנת 2020 הוציא איתי לוי את השיר במסגרת פרויקט המחווה "אם הייתי שר לך- שרים יגאל בשן" לזכרו של בשן. את העיבוד וההפקה המוזיקלית עשו גיא ויהל.<ref></ref>

בשנת 2021 ביצע נתן כהן עם אושר כהן את השיר במסגרת "פרויקט צאן ברזל".

בשנת 2023 ביצעו חברי התוכנית זהו זה! את השיר במסגרת תוכניתם.

בשנת 2021 יצר המאייר עומר הופמן איור בהשארת השיר. האיור הוצג בתערוכה "צאן ברזל - גיבורי תרבות מאיירים שירים" במסגרת שבוע האיור 2021 בחסות "ארומה מיוזיק".<ref name=":0" />

== קישורים חיצוניים ==
* 
* 

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי יגאל בשן
קטגוריה:שירי הנשמות הטהורות
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נתן כהן
אגס נאשי

אגס נאשי או אגס אסייתי (בלטינית: Pyrus pyrifolia) הוא סוג אגס שמקורו במזרח אסיה. הוא נקרא גם אגס יפני, אגס סיני, אגס קוריאני, אגס חול, אגס תפוח ויחד עם זנים נוספים גם אגס נאשי, כאמור.<ref name="HortusIII"></ref><ref name="nsw"></ref>

== מאפיינים ==
אגס נאשי אינו דומה למין המוכר יותר של אגס (אגס תרבותי) שמקורו באירופה. האגס אשי הוא עגול, צהבהב, בצורת תפוח. בשרו עסיסי, ולכן משמש בעיקר כמרווה צימאון, הוא אינו מתאים לעוגות או לריבה, אך הוא משמש כממתיק טבעי בבישול, באפייה, בכבישה, ובסלטים. מאה גרם פרי מכיל 42 קלוריות. העץ סובל כפור ואוהב אדמה רופפת. <ref></ref>

== שימוש ==
הפירות בדרך כלל אינם נאפים בפשטידות או מכינים אותם לריבות כי יש להם תכולת מים גבוהה ומרקם פריך וגרגירי, שונה מאוד מהזנים האירופיים. הם מוגשים בדרך כלל גולמיים או מקולפים. הפרי נוטה להיות די גדול וריחני, וכשהוא עטוף בקפידה (יש לו נטייה לחבול בגלל העסיסיות שלו), הוא יכול להחזיק מעמד מספר שבועות (או יותר) במקום קריר ויבש.

בשל מחירם הגבוה יחסית וגודלם הגדול של פרי על זניו, נהוג באסיה להגיש את האגסים לאורחים, או הם ניתנים כמתנות, או נוהגים לאכול אותם ביחד במסגרת משפחתית. בבישול, אגסים טחונים משמשים ברטבים המבוססים על חומץ או רוטב סויה כממתיק, במקום סוכר. הם משמשים גם למרינדת בשר, במיוחד בשר בקר, כאשר דוגמה בולטת היא במאכל הקוריאני בולגוגי, בשל נוכחותם של אנזים לריכוך החלבונים בבשר.

באוסטרליה, אגסים אלה הוכנסו לראשונה לגידול מסחרי החל משנת 1980.

== גלריה ==
<gallery>
קובץ:Pyrus_pyrifolia_1.JPG|קישור=Fájl:Pyrus_pyrifolia_1.JPG|טקסט=virága|פרחי עץ אגס נאשי
קובץ:Pyrus_pyrifolia.jpg|קישור=Fájl:Pyrus_pyrifolia.jpg|טקסט=gyümölcse|הפרי שלו
קובץ:Korean_beverage-Baesuk-01.jpg|קישור=Fájl:Korean_beverage-Baesuk-01.jpg|טקסט=koreai hvacshe (hwachae) ital körtéből| פונץ' קוריאני (hwachae) מאגס נאשי
</gallery>

==קישורים חיצוניים==

== הערות שוליים ==

קטגוריה:פלורה של אסיה
קטגוריה:פירות
אלישה ויר

אלישה ויר (באנגלית: Alisha Weir; נולדה ב-26 בספטמבר 2009) היא זמרת ושחקנית אירית. היא עשתה את הופעתה הבכורה בסרט "מטילדה" משנת 2022, כשגילמה את מטילדה וורמווד.

== ביוגרפיה ==
ויר נולדה בדבלין, אירלנד, ב-26 בספטמבר 2009, וגדלה בפרבר נוקליון שבדרום דבלין. שתי אחיותיה למדו בשיעורי דרמה, ולאחר מכן, ויר הצטרפה אליהן; ויר היא האחות הצעירה מבין השלוש.

== קריירה ==
כשהמחזמר "Once" חזר לתיאטרון אולימפה בדבלין, ויר גילמה את אחת הדמויות שם. היא עשתה את הופעת הבכורה שלה בסרט המותחן "Don't Leave Home" בשנת 2018, וגם הופיעה בדרמת פשע "Darklands" ב-2019. בנסוף, ויר הופיעה גם במחזחמר "אוליבר!" ו"הקוסם מארץ עוץ" באולם הקונצרטים הלאומי.

כשהייתה בת אחת-עשרה, ויר לוהקה לסרט בעיבוד הקולנועי "מטילדה" משנת 2022, וגילמה את מטילדה וורמווד.

== פילומוגרפיה ==
=== קולנוע וטלוויזיה ===
{| class="wikitable"
!שנה
!סרט
!תפקיד
!הערות
|-
| rowspan="2" | 2018
| Don't Leave Home
|
|
|-
| Day Out
| רייצ'ל
|
|-
|2019
| Darklands
| לורה
|פרק 5
|-
| 2020
| Two by Two: Overboard!
| פרימרוז
| דיבוב
|-
| rowspan="2" | 2022
|מטילדה
|מטילדה וורמווד
|
|-
|Fia's Fairies
|
|דיבוב
|-
|2023
|מכתבים קטנים מרושעים
|
|ננסי גודינג
|-
|2024
|אביגייל
|אביגייל
|
|}

=== מחזות ===
{| class="wikitable sortable"
! שנה
! מחזה
! דמות
! הערות
|-
| rowspan="2" | 2017
| Once
|
|דבלין, תיאטרון אולימפה
|-
| Annie
| מולי
|
|-
| 2018
| הקוסם מארץ עוץ
|
|
|-
| 2019
| אוליבר!
|
|
|}

== קישורים חיצוניים ==

== הערות שוליים ==

קטגוריה:שחקניות ילדות איריות
קטגוריה:ילידי 2009
סטייק דלמוניקו

סטייק Ribeye בטרם הכנה
סטייק דלמוניקו ב[[דלמוניקו'ס במנהטן התחתית של ניו יורק]]
סטייק דלמוניקו או דלמוניקו סטייק (באנגלית: Delmonico steak) מוכן מאחד מכמה נתחי בקר (בדרך כלל ribeye, ה-ribeye המכונה "פילה סקוטי" באוסטרליה ובניו זילנד והוא סטייק צלעות ללא עצמות מגזרת צלעות הפרה), עם חיתוך נתח עבה שזכה לפופולריות על ידי הגשתו במסעדת דלמוניקו'ס בניו יורק במהלך אמצע המאה ה-19.<ref name="joe_steakperfection"></ref> <ref></ref>

== מאפיינים ==

סטייק דלמוניקו אמיתי נחתך משלושת האינצ'ים הראשונים של עין הצ'אק (סטייק עין הצ'אק מגיע מהכתף העליונה של הפרה). במקומות אחדים עשויים להשתמש בכל נתחי סטייק הבקר השונים למטרה זו, תוך הכנה המשתנה מאזור לאזור בארצות הברית. המונח "סטייק דלמוניקו" עשוי להתייחס לכל חיתוך של סטייק כנתח עבה.<ref></ref>

== התוספת המקורית ==

בנוסף לסטייק, כללה הארוחה המקורית גם מנת תפוחי אדמה, הידועה בשם Delmonico potatoes, שהוכנה על ידי הכנת מנת מחית תפוחי אדמה עם גבינה מגוררת ופירורי לחם מטוגנים בחמאה, שלאחר מכן נאפתה עד להזהבה והוגשה מהבילה.

== לקריאה נוספת ==
* רשימת מנות סטייק
* רשימת מנות אזוריות של ארצות הברית

== הערות שוליים ==

קטגוריה:המטבח האמריקאי
דלמוניקו
קטגוריה:מאכלים הקרויים על שם אישים
לופן ה-III: טירתו של קליוסטרו

לופן ה-III: טירתו של קליוסטרו (ביפנית: ルパン三世 カリオストロの城) הוא סרט פעולה-הרפתקאות-קומדיה יפני בסגנון אנימה משנת 1979 שבויים על ידי הייאו מיאזאקי, אשר גם לקח חלק בכתיבת התסריט. עלילת הסרט מבוססת על סדרת המאנגה לופן השלישי וזהו סרט האנימציה השני בסדרת הסרטים של הזיכיון. זהו סרט הבכורה של מיאזאקי כבמאי והשפעתו ניכרת בתשומת לב לפרטים הקטנים ובפיתוח הדמויות.

הקרנת הבכורה של הסרט התקיימה ביפן ב-15 בדצמבר 1979.<ref name="hm"></ref> הסרט לא זכה להצלחה רבה כאשר יצא לראשונה לקולנוע, אולם צבר פופולריות רבה לאורך השנים ואף זכה למעמד של סרט פולחן. ההצלחה של הסרט הניחה את הבסיס לקריירה המפוארת של הייאו מיאזאקי כיוצר קולנוע וכאחד מהמייסדים של סטודיו ג'יבלי.

הסרט היה בעל השפעה רבה על אנימטורים ובמאים רבים ברחבי העולם, כולל הבמאי של פיקסאר ג'ון לאסיטר וכמו כן הייתה לו השפעה גם על מספר סרטי דיסני, בהם חלק מסרטי הרנסאנס של דיסני.

== תקציר העלילה ==
עלילת הסרט עוקבת אחר הגנב לופין השלישי והשותף שלו ג'יגן אשר מצליחים לשדוד קזינו אך מגלים לאחר מכן שהכסף אותו הוא גנבו הוא מזויף. בעקבות כך לופן וג'יגן מבקרים בנסיכות האירופאית הקטנה קליוסטרו, משום שבה לפי השמועות הופקו במקור השטרות המזויפים. בנסיכות קליוסטרו הם נתקלים בנסיכה קלריס אשר מאולצת להתחתן עם הרוזן המרושע קליוסטרו. לופן מחליט להציל את קלריס. 

== מדבבים ==
{| class="wikitable"
|- bgcolor="#efefef"
|-
! rowspan="2" | דמות
! rowspan="2" | מדבבים ביפנית
! colspan="2" | מדבבים באנגלית
|-
! <small>בגרסה משנת 1992</small>
! <small>בגרסה משנת 2000</small>
|-
! לופן השלישי
| יאסואו יאמאדה
| בוב ברגן
| דייוויד הייטר
|-
! קלריס דה קליוסטרו
| סומי שימאמוטו ||ג'ואן-קרול אוקונלברברה גודסון (הדמות בצעירותה)||ברידג'ט הופמן
|-
! הרוזן לזאר דה קליוסטרו
| טארו אישידה || מייקל מקונוהי ||קירק תורנטון
|-
! המפקח קואיצ'י זניגהטה
| גורו נאיה
| דייוויד פובל
| קווין סימור
|-
! דייסקה ג'יגן
| קיושי קובאיאשי || סטיב בולן || ג'ון סניידר
|-
! פוג'יקו מיין
| איקו מאסויאמה || אידי מירמן || דורותי אליאס-פאן
|-
! ג'ודוט
| איצ'ירו נאגאי
| ג'ף ווינקלס
| מילטון ג'יימס
|-
! גומון אישיקאווה ה-13
| מאקיו אינו || סטיב קריימר || מייקל גרגורי
|-
! הגנן
| קוהיי מיאוצ'י
| מייק ריינולדס
| בארי סטיגלר
|-
! ז'נדרם קפטן גוסטב
| טאדאמיצ'י צונייזומי || קירק תורנטון || ג'ו רומרסה
|-
! יו"ר האינטרפול
| שוזו היראבאיאשי || ג'ף ווינקלס || פיטר ספלוס
|-
! קפטן חוליית המהומות
| ג'וג'י מטסודה
| קריגן מאהן
| ג'יימיסון פרייס
|-
! הארכיבישוף
| קינפאי אזוסה || קירק תורנטון || מייקל פורסט
|-
! המלצרית
| יוקו ימאוקה || ג'ולי דונלד || דיאן דירוסאריו
|}

== ראו גם ==
* אלסנדרו קליוסטרו

== קישורים חיצוניים ==

==הערות שוליים==

קטגוריה:סרטי הייאו מיאזאקי
קטגוריה:אנימות ומאנגות הרפתקאות
קטגוריה:אנימות ומאנגות פעולה
קטגוריה:סרטי אנימה מ-1979
קטגוריה:סרטי 1979
קטגוריה:סרטי אנימה
קטגוריה:לופן השלישי
איש ואישה בלילה

איש ואישה בלילה (באנגלית: Our Souls at Night) הוא סרט קולנוע מסוגת דרמה רומנטית משנת 2017 בבימויו של ריטש בטרא, עם רוברט רדפורד וג'יין פונדה בתפקידים ראשיים.

התסריט מבוסס על רב המכר של קנת הארוף שיצא לאור לאחר מותו ב-2014 ונקרא בישראל בשם "איש ואישה בלילה".

זה הסרט החמישי בו מופיעים רדפורד ופונדה ביחד, לאחר: סיפור בדים, רדיפה, יחפים בפארק והפרש החשמלי.

==תקציר העלילה==
לואיס ווטרס (רוברט רדפורד) הוא גמלאי אלמן בודד שגר בעיירה קטנה בקולורדו. את הבקרים שלו הוא מבלה עם חברים הגמלאים ב"פרלמנט" בבית הקפה השכונתי ובבית הוא פותר תשבצים ובוהה בטלוויזיה.

יום אחד נוקשת על דלתו אדי מור (ג'יין פונדה) גם היא אלמנה שמכירה את לואיס כשהיה מורה של בנה ג'ין (מתיאס שונארטס). היא אומרת לו שהיא בודדה ומבקשת ממנו שיגיע בלילות לישון אתה ללא סקס כדי שתישן יותר טוב. לאחר היסוס הוא מסכים.

בפעמים הראשונות הוא נכנס בדלת האחורית אבל השמועה מתפרסמת במהירות בעיירה וכאשר דולן בקר (ברוס דרן) מ"הפרלמנט" מעיר לו בגיחוך, הוא מנתק את הקשר אתם.

כעת הוא נכנס בכניסה הראשית ועובר לגור שם. הוא מספר לה כי בעבר בגד באשתו דיאן ועבר לגור עם אשה אחרת אבל לאחר זמן הביו שיש לו משפחה עם אשה ובת, הולי (ג'ודי גריר) וחזר למשפחתו. אדי מספרת לו על בתה שנהרגה בתאונת דרכים ומאז נהרסו חיי המשפחה שלה גם עם בעלה ועם בנה ג'ין.

אשתו של ג'ין עזבה אותו והוא מביא את בנו ג'יימי (איאן ארמיטאג') לגור עם הסבתא. לואיס וג'יימי מתידדים וכולם יוצאים לפיקניק. הדבר לא מוצא חן בעיני ג'ין והוא מטיח באמו שהתנכרה לו מאז האסון ולוקח את ג'יימי בחזרה אליו.

אדי ולואיס נוסעים לבלות בדנבר ומממשים שם את אהבתם. כאשר היא מקבלת טלפון מג'יימי היא ממהרת אליו ומוצאת את הבית הפוך ואת ג'ין במצב שכרות המטיח בה דברים קשים. אדי מחליטה לעבור לגור אתם כי זאת משפחתה היחידה.

היא נפרדת מלואיס ששולח לג'יימי ממנה של רכבת חשמלית ולאדי טלפון סלולרי והם ממשיכים את הקשר ביניהם בשיחות טלפון.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוברט רדפורד
|לואיס ווטרס
|אלמן
|-
|ג'יין פונדה
|אדי מור
|אלמנה
|-
|איאן ארמיטאג'
|ג'יימי מור
|נכד של אדי
|-
|מתיאס שונארטס
|ג'ין מור
|בן של אדי
|-
|ג'ודי גריר
|הולי ווטרס
|בת של לואיס
|-
|פיליס סומרוויל
|רות ג'ויס
|ידידה של אדי
|-
|ברוס דרן
|דורלן בקר
|
|-

|}

==קישורים חיצוניים==

*[https://www.youtube.com/watch?v=lci71HjGvaM קדימון לאיש ואישה בלילה], באתר יוטיוב
*[https://www.youtube.com/watch?v=UdUbSbbp-6 רדפורד ופונדה על שיתוף הפעולה ביניהם], באתר יוטיוב
*[https://simania.co.il/authorDetails.php?itemId=984370 איש ואישה בלילה], באתר סימניה

קטגוריה:סרטי 2017
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה רומנטית
קטגוריה:נטפליקס: סרטים
קטגוריה:סרטים מבוססי ספרים
קטגוריה:זקנה בקולנוע
חוק ממשלת הודו, 1935

חוק ממשלת הודו, 1935 (באנגלית: Government of India Act 1935) הוא חוק שחוקק הפרלמנט הבריטי על מנת להסדיר את המנהל בהודו הבריטית, תוך מתן מידה גדולה יותר של שלטון עצמי להודים. החוק לא יושם במלואו מעולם, בין היתר עקב מלחמת העולם השנייה, אך עקרונותיו היוו חלק חשוב בבסיס חוקת הודו העצמאית שהתקבלה ב־26 בינואר 1950.

== תוכן החוק ==
בשל אורכו של החוק, שהיה החוק הארוך ביותר שקובל על ידי הפרלמנט הבריטי בשעת קבלתו, הוא פוצל לשני מעשי חקיקה: חוק ממשלת הודו, בעל 321 סעיפים ו־10 נספחים, וחוק ממשלת בורמה, בעל 159 סעיפים ו־6 נספחים.

החוק הורה על פיצול שתי טריטוריות מהודו הבריטית: בורמה הבריטית, דבר שנכנס לתוקף ב־1 באפריל 1937, ומושבת עדן. בנוסף, מחוז ביהר ואוריסה פוצל למחוזות ביהר ואוריסה, ומחוז סינד פוצל מנשיאות בומביי.

החוק הסדיר את צורת הקמתם אספות מחוקקות מחוזיות במחוזות הודו הבריטית, שבחלקם היו גופים מחוקקים שונים קודם לכן, ובחלקן אף הורה על הקמת מועצה מחוקקת כבית עליון. מבני הבחירה לאספות בוסס על ייצוג קבוצתי, כאשר מחוזות הבחירה חולקו לפי קבוצות אוכלוסייה.

החוק יצר מדרג פדרלי בין הממשל המרכזי, שקיבל את האחריות ליחסי חוץ, ענייני צבא, סחר חוץ, דואר וטלגרף ומספר תחומים נוספים, לבין ממשלות המחוזות, שקיבלו את האחריות לענייני הפנים בהן, כמו חוק וסדר, שיטור, ממשל מקומי וחינוך. תחומים מסוימים, נקבעה חפיפה, כאשר הן למחוזות והן לממשל המרכזי ניתנה סמכות לחוקק בהן. לגבי נושאים שלא נכללו במפורש בחוק נקבע כי המושל הכללי של הודו יכריע בהן לגבי הסמכות העליונה בהם.

החוק ביטל את המערך הדיארכי שהונהג במחוזות הודו הבריטית תחת חוק ממשלת הודו, 1919, אשר הקים ממשלות נבחרות בעלי סמכויות לגבי חלק מהאזרחים בעוד המושל היה בעל סמכויות לקבל החלטות באופן ישיר על שאר האזרחים.

== התנגדות ==
הקונגרס הלאומי ההודי קיבל החלטה בדצמבר 1936 השוללת את החוק, שנכתב בפרלמנט הבריטי ולא על ידי תושבי הודו. ההחלטה תבעה כי תוקם אספה מכוננת בהודו שתכתוב את חוקת הארץ.

== יישום ==
חוק ממשלת הודו נכנס לתוקף ב־1937 ולא בוצע במלואו עקב מלחמת העולם השנייה, כאשר בפועל בוצעו רק הסעיפים העוסקים בממשל במחוזות ולא בממשל הפדרלי המרכזי. למרות זאת היה בחוק מספיק כדי להעביר את הודו מחוק ממשלת הודו, 1919 בעלת השלטון המרכזי המודגש, למדינה פדרלית הכוללת את המחוזות בשליטה בריטית ישירה ואת המדינות נסיכותיות הסוזרניות.

החוק הוסיף להוות בסיס חוקתי לדומניונים של הודו ושל פקיסטן שהוקמו ב־15 באוגוסט 1947. בהודו הועברו מספר תיקונים לחוק על ידי האספה החוקתית של הודו, החוק בוטל סופית בהודו על ידי כניסת חוקת הודו לתוקף ב־26 בינואר 1950, על פי סעיף 395 לחוקה.

בפקיסטן שימש החוק כחוקה עד לקבלת חוקת פקיסטן הראשונה ב־1956.

תוקפו החוקי של החוק הופקע סופית על ידי החוק לביטול חקיקה סטטורית, 1976 של הפרלמנט הבריטי.

== קישורים חיצוניים ==

* [https://www.legislation.gov.uk/ukpga/1935/2/pdfs/ukpga_19350002_en.pdf Government of India Act, 1935.], .legislation.gov.uk

== הערות שוליים ==

קטגוריה:הודו: חוק ומשפט
קטגוריה:פקיסטן: חוק ומשפט
קט:הודו הבריטית
קטגוריה:חוקי הפרלמנט של הממלכה המאוחדת
ערוץ TOV

ערוץ TOV אקטואליה יהודית (נקרא גם ערוץ TOV) הוא ערוץ אינטרנטי (עיקר פעילותו ביוטיוב) המפיק תוכני מקור בנושאים שונים שעל סדר היום, מנקודת מבט ישראלית-ימנית. מייסדי הערוץ הם איש העסקים ישראל זעירא ואיש הטלוויזיה טל ברקאי, אשר משמש גם כמנהל הערוץ והעורך הראשי. אולפן ערוץ TOV ממוקם בפתח תקווה. הערוץ מפעיל את המכללה הווירטואלית לחיים.

== היסטוריה ==
ערוץ Tov אקטואליה יהודית עלה לאוויר בפברואר 2022. בגלגולו הראשון, נקרא הערוץ "אורות – טלוויזיה יהודית", והוא נוסד בשנת 2010 והופעל במסגרת אתר החדשות ynet.

מנהלי הערוץ ישראל זעירא וטל ברקאי, היו בין יוזמי ומייסדי ערוץ 20 (כיום עכשיו 14).

== תוכן הערוץ ==
הערוץ משדר ראיונות בנושאים שונים שעל סדר היום. תוכן הערוץ עולה מדי יום לעמוד היוטיוב הרשמי, לאתר האינטרנט ולשאר הרשתות.

=== שידורים מיוחדים ===
מעת לעת, ובאירועים כדוגמת משדרי בחירות והפגנות, הערוץ משדר בשידור חי מהאולפן ומהשטח. בערוץ משולבות רצועות אקטואליה קבועות. לדוגמה, "התוכנית הביטחונית" עם המנחה אלעזר שטורם, אשר עוסקת בנושאי ביטחון עם מרואיינים שונים כדוגמת יצחק בריק, גרשון הכהן עוזי דיין, ד"ר מרדכי קידר ועוד.

== מנחים בערוץ ==
* אלעזר שטורם
* עו"ד זיו מאור
* הרב יצחק זאגא
* מיכאל וילנסקי
* גלי בת חורין
* אליהו יוסיאן

== קישורים חיצוניים ==

== הערות שוליים ==

קטגוריה:ישראל: אמצעי תקשורת
קטגוריה:אתרי אינטרנט ישראליים
אה"מ קסטור (1915)

אה"מ קסטור הייתה סיירת קלה מסדרה C של הצי המלכותי, ששירתה במהלך מלחמת העולם הראשונה ומלחמת האזרחים ברוסיה. היא הייתה חלק מקבוצת קמבריאן של סדרה C.

== בנייה ==
עיצוב תת-הסדרה קמבריאן התבסס על הסיירות הקלות המוקדמות יותר אה"מ צ'מפיון ואה"מ קאליופ, אשר בתורן, התבססו על תת-הסדרה קרוליין, תוך שימוש באותו גוף כמו תת-הסדרה קרוליין אך עם שתי ארובות ועובי שריון מרבי של בניגוד לעובי בתת-הסדרה קרוליין.

קסטור נבנה על ידי קאמל ליירד בבירקנהד, אנגליה. היא הונחה ב-28 באוקטובר 1914, הושקה ב-28 ביולי 1915 והושלמה בנובמבר 1915.

== היסטוריית שירות ==

=== מלחמת העולם הראשונה ===
חור פגז גדול בצד של קסטור לאחר קרב יוטלנד
היא נכנסה בנובמבר 1915, קסטור הייתה אוניית הדגל של קומודור (D), שהוקצה לשייטת המשחתות ה-11 בצי הגדול. היא לחמה בקרב יוטלנד, בו נפגעה מירי גרמני וסבלה 10 נפגעים.

ב-4 באוקטובר 1917, ספינת הסיור של צי ארצות הברית USS Rehoboth סבלה מדליפה בלתי נשלטת בגופה בזמן שהייתה בשירות סיור מול צרפת. היה צורך להוריד את הצוות של Rehoboth, וקסטור הטביעה אותה בירי. <ref></ref>

=== לאחר המִלחמה ===
לאחר מלחמת העולם הראשונה שירתה קסטור בים השחור מ-1919 עד 1920 במהלך ההתערבות הבריטית במלחמת האזרחים ברוסיה. באפריל 1920, היא הוקמה מחדש במספנת צ'טם לשירות בשייטת הסיירות הקלות השנייה בצי האטלנטי.

בשנת 1921 הצטרפה קסטור לסיירות הקלות קלדון, קורדליה קורקואה והמשחתות ואנקישר, וקטיס, ונטיה, וייסרוי, ויולנט, ויקונט, וינצ'לסי ו-וולפהאונד בשייט בים הבלטי, שיצאו מבריטניה ב-31 באוגוסט 1921. האוניות חצו את הים הצפוני ועברו את תעלת הקייזר וילהלם כדי להיכנס לאזור הבלטי, שם הם ביקרו בדנציג בעיר החופשית דנציג; ממל באזור קליפדה; לייפאיה, לטביה; ריגה, לטביה; טאלין, אסטוניה; הלסינקי, פינלנד; סטוקהולם, שוודיה; קופנהגן, דנמרק; גטבורג, שוודיה; וכריסטיאניה, נורווגיה, לפני חציית הים הצפוני וסיום ההפלגה בפורט אדגר, סקוטלנד, ב-15 באוקטובר 1921. <ref>[http://www.naval-history.net/WW1z06Baltic.htm Naval History: HMS VANQUISHER, BALTIC CRUISE 1921]</ref>

קסטור סיירה מול חופי אירלנד ב-1922 במהלך מלחמת האזרחים האירית. היא שובצה לבית הספר לתותחנים בפורטסמות' מ-1923 עד 1924, ולאחר מכן הייתה בעתודה בנור מ-1924 עד 1925.

קסטור עברה שיפוץ מנובמבר 1925 עד ספטמבר 1926, ולאחר מכן החלה להעביר חיילים לסין באוקטובר 1927. היא נכנסה לשירות מחדש בדבונפורט ביוני 1928 כדי לשרת בתחנת סין. היא נכנסה לעתודה בדבונפורט ביולי 1930, ולאחר מכן הושבתה במאי 1935.

== פירוק ==
קסטור נמכרה ב-30 ביולי 1936 לגריטה והגיע למספנה ברוזית' באוגוסט 1936.

== קישורים חיצוניים ==

== הערות שוליים ==

קטגוריה:אוניות מלחמה בריטיות במלחמת העולם הראשונה
קטגוריה:סיירות בריטיות
כריך הצייד

כריך הצייד (באנגלית: Shooter's sandwich) הוא כריך סטייק המורכב מסטייק צלוי ופטריות שמונחים זה על זה בתוך כיכר לחם חלולה.
כריך הצייד עם סלט
== מאפיינים ==
הכריך האנגלי הפופולרי הזה משול לבקר וולינגטון באמצעות שימוש בלחם ולא במאפה. כריך הצייד מוכן על ידי מילוי כיכר לחם ארוכה וחלולה בסטייק פילה מיניון מטוגן, פטריות מבושלות, מלח ופלפל. לאחר מכן מניחים משקולות על גבי הכריך כדי לסחוט אותו כלפי מטה. בדרך כלל הכריך נשאר עם המשקולת למשך הלילה, מה שגורם למיצי הבשר להיספג בלחם.

נתחים אחרים של בשר בקר שמשתמשים בהם לכריך הם נתח סטייק סינטה או נתח סטייק ראמפ (באנגלית: Rump steak) נתחי ribeye משמשים כולם להכנת הכריך. לעיתים משתמשים בבצל מבושל או בצלצלי שאלוט, וכך גם בדיקסל, (הכנה מוקפצת של פטריות), בצל או שאלוט ועשבי תיבול שמצומצמים אותם לרוטב סמיך והעיסה נמרחת על הכריך עם חרדל דיז'ון וחזרת שמשמשים גם הם לעיתים כרוטב תיבול נלווה.

== היסטוריה ==
מקורו של הכריך הצייד באנגליה בתקופה האדוארדית. הוא נוצר כדרך לציידים לקחת איתם ארוחת צהריים דשנה. כעת נהנים ממנו הן לארוחות בבית והן כפריט מזון נייד בעת נסיעה.

הסנדוויץ' הפך לתופעת אינטרנט מינורית לאחר שמאמר ב-7 באפריל 2010 שנכתב על ידי טים הייוורד ופורסם על ידי הגרדיאן הכריז על כריך הצייד ככריך הטוב בעולם. הכתבה של הגרדיאן תיארה גם את הכריך כ"ניצחון של המטבח האדוארדי".

== לקריאה נוספת ==
* רשימת כריכים
* רשימת מנות סטייק
* כריך טוסט

== קישורים חיצוניים ==
* [http://www.food.com/recipe/shooters-sandwich-130572 כריך הצייד]. Food.com .

קטגוריה:תופעות אינטרנט
קטגוריה:מאכלי לחם
קטגוריה:המטבח האנגלי
קטגוריה:מאכלי בשר
שי בן אליהו

שי בן אליהו (1935–2010) היה מחלוצי ההתיישבות בערבה, ממייסדי מושב עין יהב וראש המועצה האזורית הערבה התיכונה בין 1992 ל-2001.

==ביוגרפיה==
נולד בתל אביב ב-1935 ל, יהודי הררי שעלה מבאקו ועבד בחברת החשמל. כשהיה בן שלוש נרצח אביו בקרב צומת מסמיה במהלך המרד הערבי הגדול. בילדותו נפצע ואיבד אחת מעיניו. למד בתיכון חדש, ולאחר גמר לימודיו לא גויס לצה"ל בשל הפציעה בעינו, והחל לעבוד במשק חקלאי של קרובי משפחתו בכפר יהושע. ב-1955 נענה לקריאתו של בן-גוריון לבני המושבים לעסוק בהדרכה במושבי העולים בנגב, והצטרף להדרכה בבית הספר אשל הנשיא במערב הנגב. ב-1957 התמנה למרכז חטיבת בני המושבים בארגון הנוער העובד והלומד. יחד עם חברו מכפר יהושע חגי פורת, יצא לחפש מקום מתאים להקמת מושב חדש, והם מצאו נקודה מתאימה ליד "עין וייבה" בערבה קרוב לגבול הירדני, במרחק רב מכל נקודת יישוב אחרת. במקום פעלה תצפית חקלאית ניסיונית של משרד החקלאות. הסוכנות היהודית סרבה לאפשר הקמת היאחזות נח"ל במקום, אך לאחר פנייה אישית לבן-גוריון הוקמה במקום היאחזות נח"ל "עין יהב" בנובמבר 1959. השניים היו המדריכים של הקבוצה הראשונה שעלתה על הקרקע, ובהמשך הובילו את אזרוח המקום והפיכתו למושב. בן אליהו היה מזכיר ההיאחזות והמושב. בהמשך פעל להקמת מושבים נוספים באזור, בהם חצבה, פארן, עידן, צופר והיישוב ספיר, ופעל להקמת מוסדות ציבור ופיתות תעשייתי ומסחרי באזור. בין השאר, יזם את הקמת מכון התערובות "משקי ערבה".

ב-1978 נבחר לשמש כסגן המזכיר הכללי של תנועת המושבים, עד 1982. ב-1985 יצא בשליחות המחלקה להתיישבות לניו יורק לצורך גיוס גרעיני עלייה והתיישבות. ב-1988 שב ארצה.

ב-1992 נערכו לראשונה בחירות לראשות המועצה האזורית הערבה התיכונה, ובהן נבחר בן אליהו כראש המועצה. בתקופת כהונתו פעל לשמירה על האדמות החקלאיות וקידוחי המים של המושב שהיו מעברו המזרחי של נחל הערבה, ואשר היו אמורים לעבור לשליטת ירדן במסגרת הסכם השלום עם ישראל, ובהשפעתו הוחלט להשאיר שטחים אלו בידי ישראל תמורת שטחים אחרים שהועברו לירדן. לאחר חתימת הסכם השלום פעל לשיתופי פעולה עם הירדנים מעבר לגבול. כמו כן, הקים במועצה מחלקת תיירות. בן אליהו סיים את כהונתו בסוף שנת 2001.

נפטר לאחר מחלה ממושכת ב-7 ביוני 2010 (כ"ה בסיון ה'תש"ע) ונקבר בבית הקברות בעין יהב.

==חיים אישיים==
החל משנת 1960 היה נשוי לרותי לבית זוהר, ולהם שלושה ילדים.

==קישורים חיצוניים==
* [https://www.arava.co.il/onceuponatime/?topic=10943 לזכרו של שי בן אליהו], באתר המועצה האזורית הערבה התיכונה.
* 

==הערות שוליים==

קטגוריה:ראשי המועצה האזורית הערבה התיכונה
קטגוריה:עין יהב
קטגוריה:כפר יהושע: אישים
קטגוריה:מייסדי מושבים
קטגוריה:יתומי פעולות האיבה
קטגוריה:בוגרי תיכון חדש
קטגוריה:נכים ישראלים
קטגוריה:ישראלים שנולדו ב-1935
קטגוריה:ישראלים שנפטרו ב-2010
שליט הגבול המזרחי

(בון) שליט הגבול המזרחי (באנגלית: Rock Jaw: Master of the Eastern Border) הוא ספר קומיקס מאת המחבר והמאייר ג'ף סמית', הכותר החמישי בסדרת ספרי בון. הספר פורסם באנגלית בשנת 1998 ובעברית ב־2010 בתרגום אורנה כץ.
==עלילה==
במהלך ניסיון להחזיר גור עכבראשים לביתו בהרי המזרח, בני בון וסמיילי נתקלים בטעות בשני עכבראשים עוינים. הם נמלטים מהם בעזרתו של שליט הגבול המזרחי, אריה בשם "שונרא". שונרא מספר להם כי "מכוסת הראש", דמות אפלה מסתורית, חושדת בבלופר בון ומעוניינת לפגוע בו. הוא מלווה את בני בון ואת סמיילי בהמשך דרכם במעלה ההרים, יחד עם שלושת הבנים של גברת פוסום, שהתיידדו עם בני בון וסמיילי בכרך הקודם, ודביבון בשם רודריק.

החבורה מחפשת מחסה במערה בצלע ההר ומוצאת מעבר סודי אל מקדש נטוש שנבנה על ידי עכבראשים. הם נלכדים בידי מנהיג העכבראשים, קינגדוק, ושני עכבראשים נוספים, שמובילים אותם לאורך שביל על צוק רעוע. נחיל ארבה מופיע ומנסה להפיל את בני בון מהצוק, אבל מדליון שסבתא בן העניקה לבון מבריח את הנחיל. יחד עם הנחיל נעלם גם קינגדוק, שהיה הזיה שנוצרה באמצעות קסם הארבה.

העכבראשים יורדים עם בני בון וחבריו מההרים כאשר שונרא עוקב אחריהם ומצותת להם מבלי ידיעתם. במהלך המסע העכבראשים חושפים כי "מכוסת הראש" עומדת מאחורי הארבה וההזיות שגרם. שונרא מופיע ומורה להם לחזור אל מעלה ההר. קינגדוק מופיע ושונרא נלחם איתו ומפיל אותו מהצוק בזמן שהחבורה בורחת. לאחר מכן גור העכבראשים מצטרף לשאר העכבראשים, שנושאים את קינגדוק מחוסר ההכרה בחזרה אל ממלכתו. הבנים של גברת פוסום וחבריהם עוזבים את החבורה, ובני בון וסמיילי חוזרים אל העמק.
==דמויות==
*בני בון - גיבור הסדרה. מאוהב בת'ורן. בן דודם של בלופר וסמיילי בון. 
*סמיילי בון - בן דודם של בלופר ובני בון. תמיד מחזיק סיגריה בפה. 
*הבנים של גרבת פוסום - שלושת בניה הפוסומים הקטנים של גברת פוסום. חברים של סמיילי ובני בון, וכך גם של רודריק.
*רודריק - דביבון שרוצה להתנקם בעכבראשים. חבר של בניה של גברת פוסום, מכיר את ההרים המזרחיים.
*חברים של רודריק - כ-20 חיות קטנות. חברים של רודריק שהולכים אחריו לכל מקום.
*שונרא - אריה ענק, שליט הגבול המזרחי. בון וסמיילי בון מכנים אותו "שן רע". אויב של קינגדוק ושל הדרקונים.
*מלוויל - גור העכבראשים שסמיילי בון ובני בון מחזירים להרים המזרחיים. עוזב בסוף הספר.
*העכבראשים - קבוצת יצורים שעירים שרודפים אחרי בון, סמיילי בון, ת'ורן וסבתא-בן. מונהגים בידי קינגדוק.
*קינגדוק - מנהיג העכבראשים, תחת פיקודו של שר הארבה.

קטגוריה:ספרי קומיקס
קטגוריה:בון (קומיקס)
האהבה הישנה

"האהבה הישנה" הוא שיר שהוקלט על ידי הזמר-יוצר הישראלי שלמה ארצי, מתוך אלבום האולפן העשרים שלו, שניים (1996).<ref name=":0"></ref> הוא יצא לאור בינואר 1996, בהוצאת חברת התקליטים הד ארצי, כסינגל מתוך האלבום.<ref name=":0" /> את השיר כתב והלחין ארצי להפקה מוזיקלית של בן ארצי.<ref name=":0" />

השיר הגיע למקום הראשון במצעד העברי השבועי של רשת ג'.<ref name=":0" />

במרוצת השנים, הקליטו את השיר מספר מוזיקאים שונים, ביניהם הזמר אייל גולן שכלל אותו באלבום, חלומות (2003).<ref></ref>

== רקע וכתיבה ==
השיר נכתב והולחן על ידי שלמה ארצי והופק על ידי בן ארצי.<ref name=":0" /> במצעד שיריו של שלמה ארצי שנערך ברשת ג' במרץ 2007, נבחר "האהבה הישנה" להיכלל בעשירייה הפותחת ודורג במקום התשיעי בסך הכול.<ref></ref> במצעד של המדינה שכלל את "500 השירים הטובים ביותר בזמר העברי" דורג במקום ה-429.<ref></ref>

שלושה עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות.<ref></ref>

== וידאו קליפ ==
האודיו הרשמי של "האהבה הישנה" פורסם ב-26 בינואר 2011, שלושה עשורים ליציאתו המקורית.<ref name=":1"></ref>

נכון לינואר 2024 עומד מונה הצפיות של הקליפ על למעלה מ-10 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|ינואר 1996
|תקליטור
|הד ארצי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1996
קטגוריה:סינגלים מ-1996
קטגוריה:שירי שלמה ארצי
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירי אהבה בעברית
קטגוריה:שירים על ילדים
קטגוריה:שירים על כאב לב
קטגוריה:שירים על נוסטלגיה
קטגוריה:סינגלים בהוצאת הד ארצי
פלוטיקזון

פלוטיקזון הוא גלוקוקורטיקואיד סינתטי (אנלוג פלואורי של קלוטיקזון) המשמש לטיפול בתסמיני מערכת הנשימה.<ref></ref> נגזרות אסטריות שלו: פְלוּטִיקָזוֹן פְּרוֹפִּיוֹנָאט (הנמכר בשמות אלגרו, סרטייד, פלוטיפורם, פלוסלמר, פליקסוטייד, פליקסונז ופליקסרג'י) וגם פלוטיקזון פוּרוֹאָט (הנמכר בתכשירים בשם אבאמיס, טרלג'י אליפטה, רלבר אליפטה) נמצאות בשימוש נרחב להקלת תסמיני דלקת, אצל אנשים עם נזלת אלרגית, דלקת סימפונות, אסתמה ומחלת ריאות חסימתית כרונית.<ref name="Drugs.com"></ref>

ברשימת התרופות החיוניות של ארגון הבריאות העולמי מופיעה פלוטיקזון כתחליף אפשרי לגלוקוקורטיקואיד סינתטי אחר בשם .<ref name="WHO22nd"></ref> בשנת 2021, ברשימת התרופות הנפוצות ביותר בארצות הברית, הגיעה משפחת תרופות הפלוטיקזון למקום ה-23, עם יותר מ-25מיליון מרשמים בעלות כוללת של כ-3 מיליארד דולר, <ref></ref> <ref></ref> ונמכרה גם כתרופה ללא מרשם.<ref></ref>

== תופעות לוואי ==
פטרת הפה, תופעת לוואי שכיחה של טיפול בסטרואידים כגון פלוטיקזון.
תופעות הלוואי השכיחות של פלוטיקזון ונגזרותיה כוללות פטרת בפה ובגרון, צרידות, הופעת חבורות ודלקת ריאות, אך עלולים להתרחש גם דיכאון, תוקפנות, דימומים מהאף, טשטוש ראיה. בעיה נוספת, העלולה להיווצר בשימוש ממושך במינונים גבוהים, היא דיכוי הייצור העצמוני של קורטיזול (אי ספיקה אדרנלית). <ref></ref><ref></ref>

==קישורים חיצוניים==

== הערות שוליים ==

קטגוריה:תרופות
קיקה ברא"ז

קיקה (רבקה) ברא"ז שורץ (באנגלית: Kika Braz Schwartz; נולדה ב-20 באוגוסט 1959) היא אדריכלית ישראלית. בין הפרויקטים המרכזיים שתכננה נמנים שרונה מרקט במתחם שרונה בתל אביב, "הרצליה הילס" על כביש 2, "הבלוק" בבאר שבע ומעונות הסטודנטים של המכללה האקדמית ת"א-יפו.

== ביוגרפיה ==
קיקה ברא"ז (בן רבי אלכסנדר זיסקינד) נולדה ב-1959 בפתח תקווה, בתם של השופט יצחק ברא"ז ורינה סגל ונכדתו של זאב ברא"ז, מיקירי פתח תקווה.

סיימה את שירותה הצבאי בדרגת סגן בחיל התותחנים כקצינת מבצעים.

בוגרת הטכניון בארכיטקטורה ובינוי ערים בהצטיינות (1985). בעלת תואר שני בארכיטקטורה, מגמת תכנון בניינים, מאוניברסיטת קולומביה, ניו-יורק, ארצות הברית (1988).

עבדה במשרדו של אריה שרון ובשנת 1985 נסעה לניו יורק שם התמחתה במשרד משה ספדי אדריכלים ופרנק ויליאמס ושות'. הייתה שותפה לתכנון מגדל לשימושים מעורבים (מגורים, משרדים ומסחר) ברוקפלר סנטר.
הבלוק, באר שבע
בשנת 1989 חזרה לישראל והקימה משרד אדריכלים עצמאי, בו היא מכהנת כמייסדת ומנהלת שותפה. משרדה מתמחה בפרויקטים עירוניים גדולי מידות.<ref name=":0" />

בשנת 2023 דורג משרדה במקום ה-12 למשרדי אדריכלים באתר הדירוג דן אנד ברדסטריט. נכון ל-2023 מונה המשרד כ-60 עובדים מקצועיים.<ref></ref>

נשואה לד"ר בעז שורץ, מנכ"ל דויטשה בנק ישראל לשעבר, ולהם שלושה ילדים.

== פרויקטים נבחרים ==
{| class="wikitable"
|+
!שנה
!שם הפרויקט
!מיקום
!שימוש
|-
|2007
|גינדי הייטס
|רמת גן
|מגורים
|-
|2013
|מתחם שרונה
|תל אביב
|עירוב שימושים
|-
|2019
|הרצליה הילס
|הרצליה
|מגורים
|-
|2020
|הבלוק
|באר שבע
|עירוב שימושים
|-
|2020
|המכללה האקדמית ת"א-יפו
|תל אביב
|מעונות
|-
|2021
|לה גוארדיה
|תל אביב
|עירוב שימושים
|-
|2021
|מרינה-אשדוד
|אשדוד
|מלונאות
|-
|2022
|שיכון ויצמן
|הרצליה
|התחדשות עירונית
|-
|2023
|מתחם התפוז
|כפר סבא
|התחדשות עירונית
|-
|2023
|מתחם דפנה
|תל אביב
|עירוב שימושים
|-
|2024
|יאנג אליהו
|תל אביב
|מעונות
|}

== פרסים ==
* City Square, 2020 - מקום ראשון, משרד מוביל ארצית בהתחדשות עירונית
* Would Architecture Festival,2021 - פרויקט "הבלוק", באר שבע
* פרס מתחם המגורים "הרצליה הילס" זוכה בפרס המצוינות בבנייה לשנת 2021
* מדד נדל"ן, 2022 - מקום רביעי בארץ

== גלריה ==
<gallery widths="150" heights="200" perrow="4" mode="packed">
קובץ:Gindi Sarona towers 1, 2 and 3.jpg|מתחם שרונה
קובץ:Academic College of Tel Aviv - dorms.jpg|מעונות הסטודנטים של המכללה האקדמית תל אביב-יפו
</gallery>

== קישורים חיצוניים ==
* [https://kikabraz.com/he/ אתר האינטרנט] הרשמי של קיקה ברא"ז אדריכלים ומתכנני ערים
* [https://www.da-magazine.co.il/אדריכלות/פרויקטים-בהיקפים-גדולים-בעיצוב-מוקפד// זרקור: פרויקטים בהיקפים גדולים/קיקה ברא"ז אדריכלים ומתכנני ערים], באתר מתחמי עיצוב ואדריכלות
* [https://kikabraz.com/wp-content/uploads/2023/11/ICR-נדלן-רפאל-וקיקה-וידאו_compressed.mp4 אורבניזם חדש], הסכת רפאל נדל"ן, ספטמבר 2023
* 
* [https://www.da-magazine.co.il/אדריכלות/הרצליה-הילס-מגורים-בפארק-אורבני/ הרצליה הילס - מגורים בפארק אורבני], ראיון עם קיקה ברא”ז, מגזין DA, יולי 2017

== הערות שוליים ==

קטגוריה:אדריכלים
קטגוריה:אדריכליות
קטגוריה:אדריכלים ישראלים
קטגוריה:אדריכליות ישראליות
קטגוריה:ישראליות שנולדו ב-1959
פרלה דנוך

פאר (פרלה) דנוך צוקרל (נולדה ב-30 בינואר 1989) היא שחקנית, קומיקאית, חקיינית, טיקטוקרית ויוטיוברית ישראלית.

==ביוגרפיה==
פרלה נולדה בטבריה והיא הבת של הזמר רמי דנוך מלהקת צלילי העוד. כשהייתה בת שנתיים עברה המשפחה לראשון לציון.
לא התגייסה לצה"ל מחמת תת-משקל.

==קריית משחק ==
ב-2013 השתתפה בשלב האודישנים של התוכנית ״זה לא אמיתי״ ששודרה בערוץ 24. 

בשנת 2017 השתתפה בסדרה "להיות איתה" ששודרה בערוץ 2 גילמה את פרלה. באותה השנה גילמה את איב המאפרת בתוכנית הרשת שיצרו רן סופר ורוני ששון, "בסלון אצל ששון". 

בשנת 2019 שיחקה בסדרה "בת אל הבתולה" ששודרה בחברת הכבלים של HOT בתפקיד סיגלית. באותה השנה שיחקה גם בסדרת הטלוויזיה "דוז פואה".

בשנת 2020 דיבבה את מאמא בסדרה "חבורת חיות המחמד". באותה השנה השתתפה גם בתוכנית הילדים של מני בעלה שנקראת "מני ממטרה והמלון המטורף".

בשנת 2021 גילמה את אדווה בסדרה "מה שבע" ששודרה בערוץ קשת 12. באותה השנה השתתפה עם מני בעלה בעונה השלישית של תוכנית הריאליטי "זוג מנצח VIP" ששודרה בערוץ רשת 13.

בחנוכה של שנת 2022 השתתפה במחזמר "הצגה של משפחה" לצד בעלה מני, מיכאל ושירן ספיר והשחקן מני צור. 

בשנים 2022-2024 שיחקה בשתי העונות של הסדרה הקומית המצליחה "שנות ה-90" בערוץ רשת 13 בתפקיד פרח פנסו.

בשנת 2023 התארחה בעונה הרביעית של הסדרה הקומית "קופה ראשית" בערוץ כאן 11 גילמה את לירי כהן, מועמדת להחליף זמנית את שירה (נועה קולר), וגם התקבלה, רק שהגיעה לתפקיד רק לאחר ששירה חזרה.

בשנת 2024 גילמה את עדן בעונה השנייה של סדרת הדרמה ״בלקספייס״ ששודרה בערוץ רשת 13. 

==חיים אישיים==
דנוך נישאה בשנת 2021, לכוכב הילדים מני צוקרל המוכר בשם הבמה מני ממטרה.

== קישורים חיצוניים ==

* 
*
*
*
*
*
*בר שם-אור, [https://omny.fm/shows/bareshet/ead9c0c9-4c16-4acf-b385-b07d00c4c643 פרלה דנוך: "החלטתי לא לחכות ולכתוב לעצמי תפקידים"], פודקאסט "ברשת", ספטמבר 2023

קטגוריה:שחקניות ישראליות
קטגוריה:קומיקאיות ישראליות
קטגוריה:יוטיובריות ישראליות
קטגוריה:טיקטוקריות ישראליות
קטגוריה:מתחרי זוג מנצח VIP
קטגוריה:ישראליות שנולדו ב-1989
קבוצת אוורגראנד

קבוצת אוורגראנד (China Evergrande Group) היא חברת יזמות בנייה ציבורית סינית גדולה. החברה שהייתה השנייה בגודלה בסין בתחום הנדל"ן נקלעה לקשיים פיננסים בעקבות משבר הנדל"ן בסין ב-2021, והגישה בקשה לפשיטת רגל ב-2023. בראשית 2024 הורה בית משפט בהונג קונג על פירוק החברה.

==היסטוריה==
נוסדה בשם Hengda Group על ידי שו ג'יאיין בגואנגג'ואו ב-1996, במקביל לתקופה שבה חל פיתוח אורבני נרחב בסין.

המודל העסקי של הקבוצה התבסס על גיוס כסף רב כחוב לצורך רכישת קרקעות ולקידום פרויקטי בנייה עליהם, אותו מכרה לציבור. המלווים לחברה היו הבנקים הסינים הממשלתיים, לצד משקיעים בבורסת הונג קונג שם נסחרו מניות החברה ואיגרות החוב שלה, לאחר הנפקתה ב-2009. בנוסף, החברה גייסה כסף ממנהליה ועובדיה בריבית גבוהה.

ב-2020 החל השלטון הסיני בצעדים לקירור שוק הנדל"ן במדינה, והציב תנאים לחברות היזמות לקבלת הלוואות חדשות מהבנקים. תנאים אלו הגבילו מאוד את יכולתה של החברה למחזור חוב ישן באמצעות גיוס חוב חדש.

בספטמבר 2021 נכשלה החברה בתשלומי ריבית למחזיקי איגרות החוב, שער המניה וערך איגרות החוב שלה נפלו בחדות. הממשל הסיני החליט שלא להתערב, ולא להשקיע בחברה כסף ממשלתי בניסיון חילוץ, על אף גודלה. החשש מהשפעה כלכלית נרחבת בשל גודלה היחסי של החברה, הוביל לירידות שערים ניכרות במדדים שונים, על רקע הערכה שהחברה תקרוס.

נכון ל-2021, החברה מעורבת בכ-800 פרויקטים שונים ברחבי סין הכוללים כ-1.6 מיליון דירות בשלבי בניה שונים שנמכרו, סה"כ חובותיה הרשמיים עומד על כ-300 מיליארד דולר, ובנוסף מוערך כי סכום נוסף בן כ-150 מיליארד דולר הוא חובות לא רשומים.

הקבוצה העסיקה כ-200,000 עובדים

החברה מחזיקה בבעלותה את קבוצת הכדורגל גואנגג'ואו, ומיזמים בתחומים נוספים כדוגמת רכב חשמלי.

בראשית 2024 הודיע בית משפט בהונג קונג על פירוק החברה, לאור כישלון בשיחות בין הנהלת החברה ומחזיקי החוב שלה.

==קישורים חיצוניים==
* 

==הערות שוליים==

קטגוריה:חברות סיניות
לולי אבו אל-הודא

וֶלְיָה (לוּלִי) אַבּוּ אלְ-הֻדַא אוֹסְמַנאוֹלוּ (26 בינואר 1916/1919–29 בנובמבר 2012), המכונה גם הנסיכה לוּלִי, הייתה אשת חברה וחוקרת תולדות האמנות בריטית ממוצא סורי-כורדי-טורקי, האישה המוסלמית הראשונה שלמדה באוניברסיטת אוקספורד.

== ביוגרפיה ==
אבו אל-הודא נולדה בקהיר שבמצרים למשפחה של דיפלומטים טורקים בגלות, אשר היו בשירות האימפריה העות'מאנית. סבה היה יועץ דת ואסטרולוג של הסולטן העות'מאני עבדול חמיד השני, ואביה, חסן ח'אלד אבו אל-הודא, ניהל את המשרד לעניינים טורקיים בקהיר תחת הח'דיו עבאס חלמי השני. לימים מונה לתפקיד ראש ממשלת עבר הירדן. אמה, דוולט אבו גבל, הייתה נצר למשפחת אצולה עות'מאנית.

היא הייתה לאישה המוסלמית הראשונה שלמדה באוניברסיטת אוקספורד, עת למדה היסטוריה מודרנית ומדע המדינה בליידי מרגרט הול, שבאותה העת היה קולג' לנשים. היא סיימה את לימודיה ב-1939.

במהלך מלחמת העולם השנייה היא גויסה על ידי שירותי המידע הבריטיים (ארגון תעמולה בריטי לקידום האינטרסים הבריטיים במהלך המלחמה) והוצבה בקהיר, שם פעלה יחד עם פרייה סטארק במסגרת ארגון "אחוות החופש" (Brotherhood of Freedom), אשר שם לו למטרה לשכנע ערבים לתמוך בבעלות הברית. בהמשך הוצבה בפלשתינה, והקימה את "אגודת הנשים לסולידריות" בירושלים.

בתום המלחמה פנתה ללמוד תולדות האמנות בבית הספר סלייד לאמנות יפה ובמכון קורטולד בהנחיית אנתוני בלאנט, והתגוררה בצ'לסי שבלונדון. היא התחקתה אחר ציוריו של קאמי פיסארו, ואף החלה בכתיבת הביוגרפיה שלו.

== חיים אישיים ==
בשנת 1963 נישאה אבו אל-הודא לבן דודה, הנסיך אמר פווזי אוסמנאולו, במה שנראה כמו נישואי נוחות. כמו כן, ניהלה מערכת יחסים בת שלושים שנה עם חבר הפרלמנט הבריטי ג'ון פוסטר.

היא נודעה בארוחות הערב הנוצצות שאירחה ובאישיותה הראוותנית.

אבו אל-הודא הלכה לעולמה ב-29 בנובמבר 2012 בלונדון.

== לקריאה נוספת ==
* מנאר חסן, סמויות מן העין – נשים והערים הפלסטיניות, הוצאת מכון ון ליר והוצאת הקיבוץ המאוחד, 2017, עמ' 80

==קישורים חיצוניים==
* 
* 

== הערות שוליים ==

קטגוריה:חוקרי תולדות האמנות
קטגוריה:ילידי 1916
קטגוריה:ילידי 1919
קטגוריה:נפטרים ב-2012
שמטרלינגה

שמטרלינגה (בגרמנית: Schmetterlinge) היא להקה אוסטרית, שייצגה את אוסטריה באירוויזיון 1977 עם השיר "Boom Boom Boomerang".

== היסטוריה ==
שמטרלינגה הוקמה בווינה, בירת אוסטריה, בשנת 1969. ב-1970 עזבה בריג'יט שוסטר את הקבוצה. את מקומה תפסה פיפה ארמסטרונג. בשנת 1973 פרש פרדי רובטשק, שהוחלף על ידי הרברט צכלינג-טפייר. בשנת 1976, עם עזיבתה של ארמסטרונג, הפכה ביאטריקס נוינדלינגר לסולנית הנשית היחידה של שמטרלינגה. במקביל מונה גינטר גרוסלרכר, הגיטריסט, למנהל הלהקה. הוא ארגן עבורה כמה קונצרטים באולם שניהל בשם לה סאלטון.

בשנת 1977 הוציאה הלהקה את Proletenpassion – אורטוריה פוליטית, שכללה עיסוק בעניינים פוליטיים מוכרים שפקדו את העולם החל מהמאה ה-16 ועד המאה ה-20. באותה שנה נבחרה על ידי תאגיד השידור האוסטרי לייצג את המדינה באירוויזיון 1977 עם השיר "Boom Boom Boomerang", סאטירה על תעשיית המוזיקה. בתום התחרות דורגה במקום ה-17 עם 11 נקודות.

בשנת 1979 יצא לאור אלבומה השביעי של הלהקה, Herbstreise, שתואר כאלבום הפוליטי והמתוחכם ביותר של הקבוצה. הוא דן בנושאיה הפוליטיים של גרמניה. החל מעליית סיעת הצבא האדום, האמנציפציה, הנאציזם והתנועה האנטי-גרעינית. שם האלבום שאוב ממחאת הסתיו הגרמני ב-1977.

בשנת 1982 מונה הלמוט גרסינג למתופף הלהקה. בשנת 1985 עזבו רסיטריטס וגרסינג את שמטרלינגה. ב-1987 יצאה הלהקה לסיבוב הופעות קטן בכמה ערים גדולות בגרמניה. משנות ה-90 ועד לשלהי העשור הראשון של המאה ה-21 ערכה הקבוצה כמה קונצרטים קטנים.

ב-24 במאי 2013 נפטר אריק מייקסנר, אחד ממייסדי שמטרלינגה, מסרטן.

== קישורים חיצוניים ==

== הערות שוליים ==

קטגוריה:להקות אוסטריות
קטגוריה:משתתפי אירוויזיון 1977
קטגוריה:נציגי אוסטריה באירוויזיון
Dystopia: The Tree of Language

Dystopia: The Tree of Language הוא אלבום האולפן הראשון של להקת הבנות הדרום קוריאנית דרים קאצ׳ר. הוא יצא לאור ב-18 בפברואר 2020 על ידי דרימקאצ'ר קומפני, בהפצת Kakao M. האלבום כולל ארבעה עשר רצועות, יחד עם הסינגל המוביל "Scream", והוא זמין בארבע גרסאות: "E", "V", "I" ו־L".<ref></ref> האלבום מהווה התחלה לטרילוגיית Dystopia של דרים קאצ׳ר. בהמשך לטרילוגיה הופיעו המיני-אלבומים: Dystopia: Lose Myself, ו- Dystopia: Road to Utopia. האלבום מכר למעלה מ-59,899 עותקים,<ref></ref> הגיע למקום השלישי במצעד סירקל צ׳ארט,<ref></ref> וזכה לביקורות אוהדות.

== רקע וקידום ==

ב-3 בפברואר, הלהקה פרסמה את לוח הטיזרים לאלבום האולפן הראשון שלהם Dystopia: The Tree of Language. בין ה-4 ל-12 בפברואר חשפה הלהקה טיזרים עם תמונות אישיות וקבוצתיות. ב-12 בפברואר חשפה הלהקה סרטון עם מילים מהשיר, ועם קטע מכלי הנגינה שהשתתפו ביצירת השיר "Scream".

== ביקורות ==
בביקורת באתר Allkpop, ציין אריק וירסינג: "עם כל הרצועות שבאלבום, יש מעט מאוד תוכן. כל שיר הוא די קלסי של דרים קאצ׳ר בצורה כזו או אחרת. אמנם יש כמה סטיות מהנוסחה, אבל הן עדיין ׳עשו את זה׳". האלבום קיבל בביקורת זו דירוג של 9 מתוך 10.

מגזין הטיים הגדיר את האלבום כ״אחד האלבומים שהגדירו הכי טוב את שנת 2020 ב-קיי-פופ״ ו״האלבום הכי טוב של דרים קאצ׳ר עד כה״.<ref></ref> בנוסף, המגזין NME דירג את האלבום במקום ה-15 ברשימת ״25 האלבומים הטובים באסיה״ של שנת 2020.<ref></ref>

== תוכן האלבום ==
=== מוזיקה ומילים ===
אורך המהדורה הסטנדרטית של האלבום הוא כארבעים ושתיים דקות. האלבום נכתב והופק על ידי 0to1, Chairmann, Dami, Hi5, JiU, Kim Bo Eun, LEEZ, Ollounder, Siyeon ו-Yohyeon.<ref name="highlight medley"></ref> האלבום מגיע עם 14 רצועות, והוא היצירה הארוכה ביותר מבין היצירות של דרים קאצ׳ר לשוק הקוריאני. מבחינת סגנון מוזיקלי האלבום הוא תקליט רוק עם השפעות של EDM. החברות ג׳יו, דאמי ושיאון השתתפו בכתיבת השיר "Black or White". שיאון, דאמי, ג׳יו ויוהאון השתתפו בכתיבת "Jazz Bar". שיאון השתתפה בהלחנה ובכתיבה של "Paradise".<ref name="highlight medley" />

=== שירים ===
השיר "Scream" עוסק בסיפור שקשור לציד מכשפות בימי הביניים. השיר "Red Sun" מדבר על אזהרה, באמצעות היפנוזה, לאנשים שאינם מודים בטעויותיהם. <ref></ref>

האתר סומפי תיאר את "Paradise" כרצועת פופ אלקטרונית ש"מספקת מסר מנחם לאנשים הבודדים של החברה המודרנית".<ref name=":0"></ref> השיר "Scream" משלב רוק עם מוזיקה אלקטרונית והוא "מושפע מציד מכשפות בתקופת ימי הביניים. הצעקה לפני הפזמון מדגישה את המוטיב הזה".

=== רשימת השירים ===

== הערות שוליים ==

==קישורים חיצוניים==

קטגוריה:אלבומים בקוריאנית
קטגוריה:אלבומי 2020

__לחיפוש__
Boom Boom Boomerang

"Boom Boom Boomerang" (בעברית: "בום בום בומרנג") הוא סינגל שהוקלט על ידי הלהקה האוסטרית שמטרלינגה. את השיר הוציאה בשנת 1977 לאור חברת התקליטים אריולה, והוא נבחר באופו פנימי על ידי תאגיד השידור האוסטרי לייצג את המדינה באירוע האירוויזיון השנתי.

== רקע ==
את מילותיו של "Boom Boom Boomerang" כתב לוקאס רסיטריטס. הוא הולחן על ידי שורלי הרנסטאדט, וילי רסיטריטס והרברט צכלינג-טפייר. הוא נחשב באותה עת לאחד מהשירים הפרובוקטיביים הראשונים באירוויזיון: ברוב הפעמים מילותיו לא הכילו משמעות כלשהי ובעת ההופעה עצמה על בימת התחרות הפנו חברי הלהקה את גבם לקהל והורידו את מכנסיהם.

== באירוויזיון ==
המהדורה ה-22 של האירוויזיון התקיימה בלונדון שב, והורכבה משמונה עשרה מדינות משתתפות שהופיעו בערב אחד ב-7 במאי 1977. על פי סדר ההופעות, שובצה אוסטריה כמדינה הרביעית, לפני אניטה סקורגן הנורווגית ואחרי הדי לסטר ההולנדית. עם תום ספירת הקולות דורגה אוסטריה במקום ה-17 עם 11 נקודות.

== רשימת השמעה ==

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1977
קטגוריה:סינגלים מ-1977
קטגוריה:שירי אירוויזיון 1977
קטגוריה:שירי אוסטריה באירוויזיון
קטגוריה:שירים באנגלית
קטגוריה:שירים בגרמנית
חיים יצחק הכהן חסיד

רבי חיים יצחק הכהן חסיד (סלוניקי, ה'תק"ז, 1747 – סלוניקי, ב' בשבט ה'תקפ"ז, 30 בינואר 1827) היה מחכמי סלוניקי, ומחבר הספר אהל יצחק.

==ביוגרפיה==
נולד בסלוניקי לרבי יוסף הכהן, היה נכדו של רבי רפאל אלעזר נחמיאש, שהיה רב העיר סלוניקי ומחבר הספר "הון רב". היה בקי בתורת חכמי סלוניקי ששזורה רבות בספרו.
ספרו יצא לאור בשנת ה'תקס"א והוא מכיל שו"ת, חידושים על משנה תורה לרמב"ם ודרשות.
בנו, רבי חננאל, השלים את המלאכה של הוצאת הספר לאור וצירף לו הקדמה משלו. במהדורת הספר המופיעה באוצר החכמה כלולות הערות בכתב ידו של רבי יצחק בן חננאל הכהן חסיד (ייתכן שהוא נכד המחבר).

פסקיו ופירושיו מובאים אצל רבים מגדולי הדורות, שהתחשבו בדבריו לפסק ההלכה, כגון רבי יוסף חיים מבגדאד, רבי רחמים חי חויתה הכהן, רבי עובדיה יוסף. החידושים על הרמב"ם נכללו בפרויקט השו"ת.

==קישורים חיצוניים==
* 
==הערות שוליים==

קטגוריה:סלוניקי: רבנים
קטגוריה:מחברי ספרי שו"ת
קטגוריה:פרשני הרמב"ם
עמית ביילין

עמית ביילין (נולדה ב-20 באוגוסט 2000) היא כדורגלנית ישראלית המשחקת בעמדת השוערת בקבוצת הקולג' סיינט ליאו ליונס ובנבחרת ישראל בכדורגל נשים.

==קריירה==
ביילין נולדה וגדלה בקריית גת. היא החלה לשחק כדורגל בגיל 10. בגיל 15 התקבלה לאקדמיה לנערות במכון וינגייט. לאחר 4 שנים שבה לשחק בקבוצת מ.ס. קריית גת. בסיום עונת עונת 2020/2021 נבחרה לשוערת העונה.

בהמשך השנה יצאה לשחק במכללת פלגלייר בפלורידה. שנה לאחר מכן עברה לשחק באוניברסיטת סיינט ליאו באותה המדינה.

==נבחרת לאומית==
בשנת 2021 זומנה לראשונה לנבחרת ישראל בכדורגל נשים לקראת המשחקים במסגרת מוקדמות גביע העולם בכדורגל נשים 2023. ב-19 בספטמבר ערכה את הבכורה במשחק ההפסד לנבחרת פורטוגל.

==קישורים חיצוניים==

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות בליגת המכללות בארצות הברית
קטגוריה:כדורגלניות מ.ס. קריית גת
קטגוריה:ישראליות שנולדו ב-2000
קטגוריה:ישראלים שנולדו ב-2000